KOMMISSIONEN FOR DE EUROPÆISKE FÆLLESSKABER 
KOM(93) 166 endelig udg. 
Bruxelles, den 20. juli 1993 
Forslag til 
i^pgTS_FORORDNlNG (EØF) 
om ændring af forordning (EØF) nr. 3308/90 ved indførelse af en yderligere 
antidumpingtold på importen af vævede polyolefinsække 
med oprindelse i Den Kinesiske Folkerepublik 
(forelagt af Kommissionen) 
BEGRUNDEDE 
(1) Ved Rådets forordning (EØF) nr. 3308/90 indførtes en antidumpingtold på 43,4 % på 
importen af vævede polyolefinsække med oprindelse i Den Kinesiske Folkerepublik. 
(2) Kommissionen modtog senere en klage indgivet af European Association for Textiles 
Polyolefin med påstand om, at den antidumpingtold, der indførtes ved forordning 
nr. 3308/90, er blevet båret af de pågældende eksportører. Klagen indeholdt tilstrækkelige 
beviser for, at tolden var blevet båret af eksportørerne, og Kommissionen offentliggjorde 
derfor en meddelelse i De Europæiske Fællesskabers Tidende af 15. juni 1991 om åbning 
af en undersøgelse i henhold til artikel 13, stk. 11, i forordning (EØF) nr. 2423/88. 
(3) Kommissionen baserede sin afgørelse på oplysninger fra de kinesiske eksportører 
(4) Det konstateredes, at eksportørerne af disse sække med oprindelse i Den Kinesiske 
Folkerepublik havde båret antidumpingtolden ved at sænke deres priser ved eksport til 
Fællesskabet efter toldens indførelse. 
(5) Overvæltningen af told blev beregnet på grundlag af forskellen mellem prisen ved import 
af vævede polyolefinsække med oprindelse i Den Kinesiske Folkerepublik i den oprindelige 
undersøgelsesperiode og samme pris i perioden efter antidumpingtoldens indførelse. Ud fra 
denne sammenligning og nedsættelsen i eksportprisen blev niveauet for overvæltning fastsat 
til 97,6 %, udtrykt som en procentdel af tolden på den nedsatte pris. 
(6) Det var blevet anset for at være i Fællesskabets interesse at indføre den oprindelige told på 
43,4 %, og det er derfor også i Fællesskabets interesse at indføre en foranstaltning, der skal 
genskabe virkningerne af den pågældende told. 
Da eksportørerne har båret 97,6 % af den eksisterende antidumpingtold på 43,4 %, bør der 
indføres en yderligere antidumpingtold svarende til niveauet for denne overvæltning (97,6 % 
af 43,4%-42,3 %). 
Det foreslås følgelig, at Rådet ændrer forordning (EØF) nr. 3308/90 og pålægger en samlet 
told på 85,7 % på prisen, netto, frit Fællesskabets grænse, på importen af vævede 
polyolefinsække med oprindelse i Den Kinesiske Folkerepublik. 
Forslag til 
RÅDETS FORORDNING (EØF) 
om ændring af forordning (EØF) nr. 3308/90 ved indførelse af en yderligere 
antidumpingtold på importen af vævede polyolefinsække 
med oprindelse i Den Kinesiske Folkerepublik 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske Fællesskab, 
under henvisning til Rådets forordning (EØF) nr. 2423/88 af 11. juli 1988 om beskyttelse mod 
dumpingimport eller subsidieret import fra lande, der ikke er medlemmer af Det Europæiske 
Økonomiske Fællesskab(,), særlig artikel 12, artikel 13, stk. 11, og artikel 14, 
under henvisning til forslag fra Kommissionen, forelagt efter konsultation i Det Rådgivende 
Udvalg, der er nedsat i henhold til nævnte forordning, og 
ud fra følgende betragtninger: 
(i) EFT nr. L 209 af 2.8.1988, s. 1 
A. PROCEDURE 
(1 ) Ved forordning (EØF) nr. 2051 /90(2) indførte Kommissionen en midlertidig antidumpingtold 
på 43,4 % på importen af vævede polyolefinsække med oprindelse i Den Kinesiske 
Folkerepublik. Tolden blev gjort endelig ved Rådets forordning (EØF) nr. 3308/90w. 
(2) Kommissionen modtog en klage indgivet af European Association for Textiles Polyolefin 
(EATP) på vegne af producenter, der tegner sig for hovedparten af produktionen i 
Fællesskabet af vævede polyolefinsække, hvori det påstås, at hele eller en del af 
antidumpingtolden var blevet båret af de pågældende eksportører. 
(3) Klagen indeholdt tilstrækkeligt bevis for, at antidumpingtolden var blevet overvæltet på 
eksportørerne, og Kommissionen offentliggjorde derfor en meddelelse i De Europæiske 
Fællesskabers Tidende(4) om åbning af en undersøgelse i henhold til artikel 13, stk. 11, i 
forordning (EØF) nr. 2423/88. 
(4) Kommissionen underrettede officielt de eksportører og importører, som den vidste var berørt 
af sagen, og gav de interesserede parter lejlighed til at tilkendegive deres mening skriftligt. 
(5) Kommissionen modtog besvarelser af spørgeskemaet fra ni kinesiske eksportører. Kun to 
af besvarelserne fra de importører, som havde fået spørgeskemaet tilsendt, indeholdt 
væsentlige oplysninger. Disse to importører tegner sig for ca. 36% af den samlede import 
til Fællesskabet af vævede polyolefinsække med oprindelse i Den Kinesiske Folkerepublik. 
(6) Ingen af de interesserede parter anmodede Kommissionen om at foretage en fuld 
undersøgelse af forordning (EØF) nr. 3308/90 i henhold til artikel 14 i forordning (EØF) 
nr. 2423/88. Desuden konstaterede Kommissionen på grundlag af de foreliggende 
oplysninger, at omstændighederne ikke havde ændret sig i tilstrækkelig grad til at berettige, 
at Kommissionen tog initiativ til en sådan undersøgelse. 
(2) 
(1) 
(4) EFT nr. L 187 af 19.7.1990, s. 36. 
EFTnr. L 318 af 17.11.1990, s. 2. 
EFTnr. C 157 af 15.6.1991, s. 5. 
(7) Undersøgelsen af antidumpingtoldens overvæltning på eksportørerne omfattede den 
oprindelige undersøgelsesperiode 1. januar 1988 - 31. december 1988, som var blevet 
anvendt ved beregningen af antidumpingtolden, og de ni måneder mellem indførelsen af den 
midlertidige antidumpingtold og iværksættelsen af nærværende undersøgelse, dvs. fra 
1. august 1990 til 30. april 1991. 
B VARE 
(8) Den vare, der er tale om, er identisk med den vare, der er omfattet af den i betragtning 1 
omhandlede endelige antidumpingtold, dvs. vævede polyolefinsække (polyethylen eller 
polypropylen), henhørende under KN-kode 6305 31 91. 
C OVERVÆLTNING AF ANTIDUMPINGTOLDEN PÅ EKSPORTØREN 
1. Overvæltning af told 
(9) Kommissionen lagde eksportpriserne for de kinesiske eksportører, der besvarede 
Kommissionens spørgeskema, til grund for sin afgørelse og anvendte officielle 
toldstatistikker og oplysninger, som var efterprøvet på stedet hos de medvirkende 
importører, for at bekræfte de oplysninger, den havde modtaget fra de kinesiske eksportører. 
(10) Det fremgår tydeligt af de kinesiske eksportørers oplysninger, at importprisen ved 
Fællesskabets grænse (dvs. prisen, cif, inden betaling af told og antidumpingtold) faldt 
betydeligt efter indførelsen af den midlertidige antidumpingtold på vævede polyolefinsække 
ved forordning (EØF) nr. 2051/90. 
(11) Ved at sænke priserne ved eksport til Fællesskabet efter indførelsen af antidumpingtolden 
udlignede eksportørerne af vævede polyolefinsække med oprindelse i Den Kinesiske 
Folkerepublik således helt eller delvis antidumpingtoldens virkninger. 
II. Omfanget af overv æltning af told 
(12) Da overvæltningen antog form af en nedsættelse af eksportpriserne, er omfanget af denne 
overvæltning blevet beregnet på grundlag af en sammenligning af priserne for vævede 
polyolefinsække med oprindelse i Den Kinesiske Folkerepublik i perioden 1. januar 1988 -
31. december 1988 og priserne i perioden efter antidumpingtoldens indførelse, dvs. fra 
1. august 1990 til 30. april 1991. 
(13) For at fastslå niveauet af overvæltningen udregnede Kommissionen en pris baseret på den 
vejede gennemsnitlige pris, cif, i den oprindelige undersøgelsesperiode og et beløb svarende 
til antidumpingtolden for at få den pris, til hvilken den pågældende vare burde være blevet 
solgt i Fællesskabet. 
Denne pris blev så sammenlignet med cifprisen efter betaling af antidumpingtold i de ni 
måneder efter indførelsen af den midlertidige told. Ved fastsættelsen af disse priser 
anvendte Kommissionen samme metode og samme vekselkurser som ved beregningen af 
priserne i den oprindelige undersøgelsesperiode. På grundlag af denne sammenligning og 
nedsættelsen af eksportpriserne fastsættes niveauet for overvæltningen til 97,6 %, udtrykt 
som en procentdel af tolden på den nedsatte pris. 
D ANDRE FAKTORER 
(14) De kinesiske eksportører hævdede, at Kommissionen i forbindelse med undersøgelsen af 
påstanden om overvæltning burde tage hensyn til, hvordan kurssvingninger og ændringer 
i råstofpriserne i Kina indvirkede på deres priser ved eksport til Fællesskabet. De påstod, 
at enhver nedsættelse af deres eksportpriser efter toldens indførelse skyldtes disse faktorer. 
I forbindelse med dette argument må det nævnes, at da Den Kinesiske Folkerepublik ikke 
er et land med markedsøkonomi, blev den normale værdi fastlagt på grundlag af den 
normale værdi for samme vare i Indien. Da Kommissionen ikke var i besiddelse af, og 
heller ikke fik forelagt, vægtige beviser for, at den fastlagte normale værdi for de indiske 
producenter er ændret, og under ingen omstændigheder ændret så meget, at konklusionen 
på nærværende undersøgelse berøres heraf, er en fornyet undersøgelse ikke berettiget, og 
Kommissionen har heller ikke modtaget anmodning om en sådan undersøgelse. 
E KONKLUSION 
(15) På grundlag af hvad der er anført ovenfor, finder Rådet, at eksportøren faktisk selv har båret 
en væsentlig del af anti-dumpingtolden gennem en tilsvarende nedsættelse af eksportprisen, 
og at dumpingmargenen ikke er lavere end summen af den oprindelige told og det betalte 
beløb. 
F. FÆLLESSKABETS INTERESSER 
(16) Formålet med den yderligere antidumpingtold, der er omhandlet i artikel 13, stk 11, i 
forordning (EØF) nr. 2423/88, er en udligning af det beløb, der bæres af eksportøren, og 
som faktisk forhøjer dennes dumpingmargen og ophæver virkningen af den oprindelige told. 
(17) Kommissionen finder ikke, at der er grund til at ændre konklusionerne om Fællesskabets 
interesser i betragtning 7 og 8 i forordning (EØF) nr. 3308/90. 
(18) Da overvæltning af en antidumpingtold udligner virkningerne af antidumpingtolden og 
således forhindrer, at den skade, der forvoldes erhvervsgrenen i Fællesskabet, afhjælpes, og 
da indførelsen af den pågældende told derfor må betragtes som værende i Fællesskabets 
interesse, er det i Fællesskabets interesse at indføre en foranstaltning, der har til formål at 
genoprette virkningerne af nævnte told. 
(19) Der er ikke fremført andre argumenter for, at yderligere foranstaltninger ikke ville være i 
Fællesskabets interesse 
G YDERLIGERE ANTIDUMPINGTOLD 
(20) For at ophæve overvæltningen og genskabe virkningerne af den oprindelige told er det 
nødvendigt at indføre en yderligere told svarende til 97,6 % af den eksisterende told, dvs. 
på 42,3 %, for at bringe de nuværende kinesiske eksportpriser op på det niveau, der blev 
påtænk. med forordning (EØF) nr. 3308/90. 
(21) Den gældende antidumpingtold er på 43,4 % af prisen, netto, frit Fællesskabets grænse, og 
der bør derfor indføres en yderligere told på 42,3 %. Den samlede antidumpingtold på 
importen af vævede polyolefinsække med oprindelse i Den Kinesiske Folkerepublik bør 
derfor være på 85,7 %. 
Denne yderligere told vil af praktiske grunde blive indført i form af en ændring af 
forordning (EØF) nr. 3308/90. Dette betyder ikke en ændring af antidumpingtolden efter 
artikel 15, stk. 1, i forordning (EØF) nr. 2423/88, og udløbsdatoen for antidumpingtolden, 
herunder også den yderligere told, forbliver således uændret -
UDSTEDT FØLGENDE FORORDNING: 
Artikel 1 
1. Artikel l, stk. 2, i forordning (EØF) nr. 3308/90 affattes således: 
"2. Tolden fastsættes til 85,7 % af prisen, netto, frit Fællesskabets grænse, ufortoldet". 
Artikel 2 
Denne forordning træder i kraft dagen efter offentliggørelsen i De Europæiske Fællesskabers 
Tidende. 
Denne forordning er bindende i alle enkeltheder og gælder umiddelbart i hver medlemsstat. 
Udfærdiget i Bruxelles, den 
På Rådets vegne 
Formand 
ISSN 0254-1459 
KOM(93) 166 endelig udg. 
DOKUMENTER 
DA il 02 
Katalognummer : CB-CO-93-188-DA-C 
ISBN 92-77-54837-1 
Kontoret for De Europæiske Fællesskabers Officielle Publikationer 
L 2985 Luxemboîirg